മോന്സന് വഞ്ചിച്ചു, ബിസിനസ് പങ്കാളിയല്ല നിയമനടപടിക്കൊരുങ്ങി വിവാദ വ്യവസായി പോള് ജോര്ജ് ബംഗളൂരു: മോന്സന് മാവുങ്കല് തന്നെ വഞ്ചിച്ചെന്ന് വിവാദ വ്യവസായി പോള് ജോര്ജ്. താന് മോന്സന്റെ ബിസിനസ് പങ്കാളിയല്ല. മോന്സന് എതിരെ നിയമനടപടി സ്വീകരിക്കുമെന്നും പോള് ജോര്ജ് ഏഷ്യാനെറ്റ് ന്യൂസിനോട് പറഞ്ഞു. തനിക്ക് നേരെയും ഭീഷണിയുണ്ട്. മോന്സന്റെ മകളുടെ കല്യാണത്തിനായി 7.5 ലക്ഷം താന് നല്കി. മോന്സന് പറഞ്ഞ് പറ്റിച്ചു എന്നും പോള് ജോര്ജ് പറഞ്ഞു. അതേസമയം, മോന്സന് മാവുങ്കലിനെ മൂന്ന് ദിവസത്തേക്ക് കൂടി ക്രൈംബ്രാഞ്ച് കസ്റ്റഡിയില് വിട്ടു. ഒക്ടോബര് രണ്ട് വരെയാണ് കസ്റ്റഡി നീട്ടിയത്. എറണാകുളം എസിജെഎം കോടതിയുടേതാണ് ഉത്തരവ്. കസ്റ്റഡി നീട്ടണം എന്ന ക്രൈംബ്രാഞ്ച് ആവശ്യത്തെ പ്രതിഭാഗം എതിര്ത്തു. മോന്സന്്റെ അക്കൗണ്ടിലേക്ക് പണം എത്തിയിട്ടില്ല. ഇല്ലാത്ത പണം കണ്ടെത്താന് കസ്റ്റഡി നീട്ടരുത്. മോന്സനെതിരായ ആരോപണം അടിസ്ഥാനരഹിതമാണ്. വീട്ടില് കുറച്ച് സാധനങ്ങള് ഉണ്ടാക്കിവച്ചെന്നല്ലാതെ വില്പ്പനയ്ക്ക് ശ്രമിച്ചിട്ടില്ല. ഈ ആരോപണത്തില് കേസുകള് രജിസ്റ്റര് ചെയ്തിട്ടില്ലെന്നും പ്രതിഭാഗം വാദിച്ചു. എന്നാല്, ക്രൈംബ്രാഞ്ചിന്റെ വാദങ്ങള് കോടതി അംഗീകരിക്കുകയായിരുന്നു. പുരാവസ്തു കാണിച്ച് മോന്സന് ഉന്നതരെയടക്കം കബളിപ്പിച്ചെന്ന് ക്രൈംബ്രാഞ്ച് കോടതിയെ അറിയിച്ചു. മോന്സനെതിരെ നിലവില് സാമ്ബത്തിക തട്ടിപ്പ് കേസുകളിലാണ് അന്വേഷണം നടക്കുന്നതെന്നും പ്രതിക്കെതിരെയുള്ള മറ്റു ആരോപണങ്ങളിലും അന്വേഷണം നടക്കുമെന്നും എഡിജിപി എസ്.ശ്രീജിത്ത് അറിയിച്ചിട്ടുണ്ട്. മോന്സന്്റെ ഡോക്ടറേറ്റ് വ്യാജമാണെന്ന പരാതി പരിശോധിക്കും. അന്വേഷണം നടക്കുന്നതിനാല് കൂടുതല് പ്രതികരിക്കുന്നില്ലെന്നും എഡിജിപി വ്യക്തമാക്കി.